Συντεταγμένες: 38°41′53″N 21°42′02″E﻿ / ﻿38.69806°N 21.70056°E﻿ / 38.69806; 21.70056

Το **Αργυρό Πηγάδι** (μέχρι το 1928 ονομαζόταν *Γκερτοβός*) είναι ορεινό χωριό του νομού Αιτωλοακαρνανίας. Ανήκει στο δήμο Θέρμου και ο πληθυσμός του ανέρχεται, σύμφωνα με την απογραφή του 2011, στους 232 μόνιμους κατοίκους.

Τοποθεσία
---------

Ο οικισμός είναι κτισμένος σε υψόμετρο 1020 μέτρων στις πλαγιές του όρους Παναιτωλικό, ΒΑ του Μεσολογγίου και του Αγρινίου, κοντά στα όρια με τον νομό Ευρυτανίας. Σε κοντινή απόσταση από το Αργυρό Πηγάδι βρίσκεται η δεύτερη υψηλότερη κορυφή του Παναιτωλικού, Τριανταφυλλιά (1817 μ.).

Ονομασία
--------

Το χωριό έφερε μέχρι το 1928 το όνομα Γκερτοβός ή Γκειρτοβός. Σχετικά με τη συγκεκριμένη ονομασία υπάρχουν δύο εκδοχές: σύμφωνα με την πρώτη προέρχεται από το τουρκικό Γκιαούρ - Οβό που σημαίνει *το χωριό των άπιστων* ενώ κατά τη δεύτερη εκδοχή έχει σλαβικές ρίζες και δηλώνει τον καστανότοπο.

Ιστορικά στοιχεία
-----------------

Στον ευρύτερο χώρο του χωριού έχουν βρεθεί διάφορα αρχαιολογικά ευρήματα. Κατά τη διάρκεια της Ελληνικής Επανάστασης του 1821 το Αργυρό Πηγάδι αποτέλεσε καταφύγιο για τις οικογένειες Ηπειρωτών (κυρίως Σουλιωτών) επαναστατών, πολλοί από τους οποίους εγκαταστάθηκαν μόνιμα στο χωριό μετά την ίδρυση του σύγχρονου ελληνικού κράτους, με κυριότερους τους οπλαρχηγούς Νικόλαο Κάσκαρη και Κώστα Σιαδήμα (η οικογένεια του οποίου είχε σχέσεις με την περιοχή από την προεπαναστατική περίοδο).

Ο οικισμός αναφέρεται στην απογραφή του 1834 - 1836 ως τμήμα του δήμου Αμβρακίας, με πληθυσμό 125 κατοίκων (19 οικογένειες). Το 1847 ολοκληρώθηκε η ανέγερση ναού προς τιμήν του νεομάρτυρα Γεωργίου ενώ το 1940 επισκέφτηκε το χωριό ο λαογράφος Δημήτριος Λουκόπουλος.

Διοικητικά το Αργυρό Πηγάδι αποτέλεσε μέχρι το 1997 έδρα κοινότητας της επαρχίας Τριχωνίδας. Στη συνέχεια, μετά τις αλλαγές που επήλθαν στην τοπική αυτοδιοίκηση μέσω του σχεδίου *Καποδίστριας* προσαρτήθηκε στον δήμο Θέρμου, κατάσταση που δεν μεταβλήθηκε από τις αλλαγές του σχεδίου *Καλλικράτης*.

Αξιοθέατα
---------

Κύριο αξιοθέατο του Αργυρού Πηγαδιού είναι ο ναός του Αγίου Γεωργίου του Νεομάρτυρα εξ Ιωαννίνων, ο οποίος είναι πεντάτρουλος σταυροειδής εγγεγραμμένος, μετά κεντρικού τρούλου. Για την κατασκευή του χρησιμοποιήθηκαν μεταξύ άλλων και υλικά από εγκαταστάσεις της αρχαιότητας. Παράλληλα στον χώρο του Αγίου Δημητρίου (κεντρικός ναός του οικισμού που κτίστηκε το 1926 στη θέση παλιότερου ναού) ανακαλύφθηκε το 2011 θεμέλιο αρχαίου κτίσματος.

Απογραφές πληθυσμού
-------------------

| Απογραφή | 1834 | 1920 | 1928 | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- | --- | --- | --- |
| Πληθυσμός | 125 | 224 | 205 | 284 | 198 | 210 | 165 | 89 | 71 | 135 | 232 |

Παραπομπές
----------

1. ↑  Πανδέκτης - Μετονομασίες
2. 1 2 3  «Αργυρό Πηγάδι (το) Δήμου Θέρμου Τοπική Κοινότητα Αργυρού Πηγαδίου. Αιτωλοακαρνανία – Στερεά Ελλάδα». *dhmos.gr*. Δήμοι, πόλεις και χωριά Ελλάδας. Ανακτήθηκε στις 30 Σεπτεμβρίου 2016. [*νεκρός σύνδεσμος*]
3. ↑  «Αναλυτικά στοιχεία του μόνιμου πληθυσμού της Αιτωλοακαρνανίας». *agriniopress.gr*. Αγρίνιο Press. 23 Αυγούστου 2013. Αρχειοθετήθηκε από το πρωτότυπο στις 15 Απριλίου 2016. Ανακτήθηκε στις 30 Σεπτεμβρίου 2016.
4. 1 2 3 4 5 6 7 8 9  Μιχαήλ Σταματελάτος - Φωτεινή Βαμβά Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α' τόμος, σ. 96.
5. ↑  «Αξιοθέατα - Διαδρομές». *argyropigadigr*. Αργυρό Πηγάδι. Ανακτήθηκε στις 30 Σεπτεμβρίου 2016.
6. ↑  «Το όνομα του χωριού». *argyropigadigr*. Αργυρό Πηγάδι. Ανακτήθηκε στις 30 Σεπτεμβρίου 2016.
7. 1 2 3 4 5  «Το Αργυρό Πηγάδι στο χρόνο». *argyropigadigr*. Αργυρό Πηγάδι. Ανακτήθηκε στις 30 Σεπτεμβρίου 2016.
8. ↑  Πριονάς, Δημήτρης. «Κώστας Σιαδήμας». *epoxi.gr*. Η Νέα Εποχή. Αρχειοθετήθηκε από το πρωτότυπο στις 22 Ιανουαρίου 2017. Ανακτήθηκε στις 30 Σεπτεμβρίου 2016.
9. ↑  «Ιερός Ναός Αγίου Γεωργίου του Νεομάρτυρα εξ Ιωαννίνων». *argyropigadigr*. Αργυρό Πηγάδι. Ανακτήθηκε στις 30 Σεπτεμβρίου 2016.

Εξωτερικοί σύνδεσμοι
--------------------

* Ιστοσελίδα για το Αργυρό Πηγάδι

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Θέρμου |
| --- |
|  |
| 
* Αβαρίκος
* Αγία Σοφία
* Αγία Τριάδα
* Άγιος Θεόδωρος
* Άγιος Ιωάννης Αετόπετρας
* Άγιος Ιωάννης Κονίσκης
* Αετόπετρα
* Αμβρακία
* Αμπέλια
* Ανάληψη
* Άνω Δρυμώνας
* Αργυρό Πηγάδι
* Δάφνη
* Διπλάτανος
* Διασελλάκι
* Διάσελλο
* Δοκίμια
* Δοσούλα
* Δουναίικα
* Δρυμώνας
* Θεοτόκος
* Θέρμο
* Καημένα Αμπέλια
* Καλούδι
* Κάτω Χρυσοβίτσα
* Κοκκινόβρυση
* Κονίσκα
* Κοσκινάς
* Κουλούρια
* Κόφτρα
* Λαδικού
* Λευκό
* Λιαρέικα
* Λιβάδι
* Λουτρά Μυρτιάς
* Μάνδρα
* Μαραθιάς
* Μάραθος
* Μαραθούλα
* Μαυροβορός
* Μέγας Δένδρος
* Μελίγκοβα
* Μετόχι
* Μισάμπελλα
* Μυρτιά
* Νεροσύρτης
* Νεροχώρι
* Πάμφιο
* Παλαιόμυλος
* Παλιουριά
* Πέρεβος
* Πέρκος
* Πετροχώρι
* Πίνη
* Πούλινος
* Πουρνάρα
* Πριοναίικα
* Ρόγγια
* Σιταράλωνα
* Ταξιάρχης
* Φλεσουριάς
* Χαλίκι
* Χρυσοβίτσα
 |
|  |
| 
* Έδρα: Θέρμο
* \* (Οικισμοί με μη μόνιμο πληθυσμό)
 |

 |